|  |  |  |  |  |
| --- | --- | --- | --- | --- |
| Številka: 35009-2/2019/83/10921-04 | |  | | |
| Ljubljana, 15. 5. 2020 | |
| **GENERALNI SEKRETARIAT VLADE REPUBLIKE SLOVENIJE**  [Gp.gs@gov.si](mailto:Gp.gs@gov.si) | |
| **ZADEVA: Predlog Sklepa o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21 – predlog za obravnavo** | | | | | |
| 1. Predlog sklepa vlade: | | | | | |
| Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji sklep:  Vlada Republike Slovenije sprejme Sklep o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21, ki se objavi na spletnih straneh prostorskega informacijskega sistema.  Priloga:   * Sklep o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21   Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, Direktorat za okolje, Direktorat za vode in investicije; * Ministrstvo za okolje in prostor, Direkcija RS za vode; gp.drsv@gov.si; * Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo, Direktorat za kopenski promet, Direktorat za letalski in pomorski promet, Direktorat za trajnostno mobilnost in prometno politiko; * Ministrstvo za kmetijstvo, gozdarstvo in prehrano ([gp.mkgp@gov.si](mailto:gp.mkgp@gov.si)): Direktorat za kmetijstvo, Direktorat za gozdarstvo in lovstvo, Direktorat za hrano in ribištvo; * Ministrstvo za notranje zadeve, Sekretariat, Urad za logistiko (gp.mnz@gov.si); * Ministrstvo za kulturo, Direktorat za kulturno dediščino ([gp.mk@gov.si](mailto:gp.mk@gov.si)); * Ministrstvo za zdravje, Direktorat za javno zdravje ([gp.mz@gov.si](mailto:gp.mz@gov.si)); * Ministrstvo za obrambo, Direktorat za logistiko, Sektor za gospodarjenje z nepremičninami ([glavna.pisarna@mors.si](mailto:glavna.pisarna@mors.si)); * Ministrstvo za obrambo, Uprava Republike Slovenije za zaščito in reševanje ([gp.dgzr@urszr.si](mailto:gp.dgzr@urszr.si)); * Mestna občina Murska Sobota, Kardoševa 2, 9000 Murska Sobota, [mestna.obcina@murska-sobota.si](mailto:mestna.obcina@murska-sobota.si) * Občina Puconci, Puconci 80, 9201 Puconci, [obcina.puconci@puconci.si](mailto:obcina.puconci@puconci.si)   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | |
| **2. Predlog za obravnavo predloga zakona po nujnem ali skrajšanem postopku v Državnem zboru z obrazložitvijo razlogov:** | | | | | |
|  | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| * mag. Andrej VIZJAK, minister, * Robert ROŽAC, državni sekretar, * Georgi Bangiev, v. d. generalnega direktorja Direktorata za prostor, graditev in stanovanja, * Ana VIDMAR, vodja Sektorja za prostorsko načrtovanje, * Angelca KUNŠIČ, Višja svetovalka I. | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | |
|  | | | | | |
| **4. Predstavniki vlade, ki bodo sodelovali pri delu državnega zbora:** | | | | | |
|  | | | | | |
| 5. Kratek povzetek gradiva: | | | | | |
|  | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE | |
| b) | usklajenost slovenskega pravnega reda s pravnim redom Evropske unije | | | NE | |
| c) | administrativne posledice | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | NE | |
| d) | okolje, vključno s prostorskimi in varstvenimi vidiki | | | NE | |
| e) | socialno področje | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE | |
| 7.a Predstavitev ocene finančnih posledic nad 40.000 EUR: | | | | | |
|  | | | | | |
| **7.b Predstavitev ocene finančnih posledic pod 40.000 EUR:** | | | | | |
| Investitor Elektro Maribor d. d., ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov.  Sredstva za pripravo pobude in strokovnih podlag niso bila zagotovljena iz javnih finančnih sredstev. Zagotovila jih je družba Elektro Maribor d. d., Vetrinjska ulica 2, 2000 Maribor. | | | | | |
| **8. Predstavitev sodelovanja z združenji občin:** | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | |
| **9. Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja: | | | NE | | |
| Razlogi za neobjavo:  Predlog sklepa o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21 predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.  V skladu z 84. členom Zakona o urejanju prostora (Uradni list RS, št. 61/17; v nadaljnjem besedilu: ZUreP-2) je bila med 15. 11. 2019 in 16. 12. 2019 Pobuda za pripravo državnega prostorskega načrtovanja za daljnovod 2 × 110 kV Murska Sobota–Mačkovci od SM 16 do SM 21, skupaj z javnim naznanilom, javno objavljena v prostorsko informacijskem sistemu oz. na spletni strani Ministrstva za okolje in prostor, ter na spletni strani Občine Puconci in Mestne občine Murska Sobota. Pobuda je bila 3. 12. 2019, v prostorih Mestne občine Murska Sobota, predstavljena zainteresirani javnosti. Pobuda, javno naznanilo, z navedbo datuma in kraja posveta, ter zabeležka predstavitve se hranijo v spisu Ministrstva za okolje in prostor.  V skladu z določbami ZUreP-2 bo v nadaljnji postopek priprave državnega prostorskega načrta vključena tudi vsa zainteresirana javnost. | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | | |
|  | | | | | |
| **11. Gradivo je uvrščeno v delovni program vlade:** | | | NE | | |
| mag. Andrej VIZJAK  MINISTER | | | | | |

**JEDRO** **GRADIVA 1:**

Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela

**S k l e p**

**o izvedbi državnega prostorskega načrtovanja za**

**daljnovod 2 × 110 kV Murska Sobota–Mačkovci, od SM 16 do SM 21**

1. **Vrsta postopka državnega prostorskega načrtovanja**

Postopek priprave in sprejetja državnega prostorskega načrta za daljnovod 2 × 110 kV Murska Sobota–Mačkovci, od SM 16 do SM 21 (v nadaljnjem besedilu: DPN), se v skladu s tem sklepom izvede na podlagi 84. do 90. člena Zakona o urejanju prostora (Uradni list RS, št. 61/17; v nadaljnjem besedilu: Zakon o urejanju prostora). Sklep o izvedbi državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21 je pripravljen na podlagi pobude Ministrstva za infrastrukturo, Direktorata za energijo (št. 360-129/2019/12 00931292, z dne 17. 10. 2019), elaborata Pobuda za pripravo državnega prostorskega načrtovanja za umestitev dela daljnovoda 2 × 110 kV Murska Sobota–Mačkovci od SM 16 do SM 21 (ZEU družba za načrtovanje in inženiring d. o. o., Murska Sobota, št. DPN 19/19, oktober 2019, v nadaljnjem besedilu: Pobuda) in analize smernic, ki jo je izdelal ZEU družba za načrtovanje in inženiring d. o. o., Murska Sobota (št. DPN 19/19, marec 2020).

1. **Cilj načrtovane prostorske ureditve**

Vlada Republike Slovenije je 24. 6. 2009 sprejela državni lokacijski načrt za daljnovod 2 × 110 kV Murska Sobota–Mačkovci (v nadaljnjem besedilu: DLN) z Uredbo za državni lokacijski načrt za daljnovod 2 × 110 kV Murska Sobota–Mačkovci (Uradni list RS, št. 51/09).

Zaradi ugotovljenega neskladja med tekstualnim in grafičnim delom DLN, je 23. 6. 2011 bila sprejeta Uredba o spremembi Uredbe o državnem lokacijskem načrtu za daljnovod 2 × 110 kV Murska Sobota–Mačkovci (Uradni list RS, št. 52/11).

Ministrstvo za okolje in prostor je 3. 4. 2015 izdalo delno gradbeno dovoljenje št. 35105-11/2014/30 01031380 za gradnjo daljnovoda v nadzemnem delu in sicer od razdelilne transformatorske postaje (v nadaljnjem besedilu: RTP) Murska Sobota do stojnega mesta (v nadaljnjem besedilu: SM) 16 in od SM 21 do SM 63, ter v podzemnem delu od SM 63 do RTP Mačkovci. Dovoljenje je 24. 6. 2015 postalo pravnomočno.

Ministrstvo za okolje in prostor je 22. 10. 2015 izdalo dopolnilno gradbeno dovoljenje št. 35105-11/2014/76 za gradnjo daljnovoda v nadzemnem delu od SM 16 do SM 21. S sodbo Upravnega sodišča Republike Slovenije št. II U 450/2015-23 z dne 11. 5. 2016 je bilo dovoljenje odpravljeno zaradi zmotne uporabe materialnega prava.

Ministrstvo za okolje in prostor je 28. 10. 2016 izdalo dopolnilno gradbeno dovoljenje št. 35105-11/2014/123 za gradnjo daljnovoda v nadzemnem delu, od SM 16 do SM 21. To dovoljenje je bilo s sodbo Upravnega sodišča Republike Slovenije, št. II U 486/2016-46 z dne 7. 11. 2018, odpravljeno, zadeva pa vrnjena upravnemu organu v ponovni postopek. Ministrstvo za okolje in prostor je 3. 4. 2019 izdalo delno gradbeno dovoljenje št. 35105-11/2014/178 za gradnjo daljnovoda v nadzemnem delu od SM 16 do SM 18 in od SM 20 do SM 21, zavrnilo pa je izdajo dovoljenja za gradnjo daljnovoda in dostopne poti med SM 18 in SM 20, ker investitor ni izkazal pravice graditi na zemljišču s parc. št. 1099/3 k. o. Puconci. Zoper dovoljenje sta bili vloženi dve tožbi.

V upravnem sporu je Upravno sodišče Republike Slovenije s sodbo št. II U 439/2016-19 z dne 4. 7. 2018 odpravilo odločbo Upravne enote Murska Sobota, št. 352-43/2013-146 (0309), z dne 22. 6. 2016, s katero je bila ustanovljena služnost v javno korist, med ostalimi tudi na parc. št. 1099/3, k. o. Puconci. Kot razlog za razveljavitev odločbe Upravno sodišče Republike Slovenije navaja, da je Uredba o državnem lokacijskem načrtu za daljnovod 2 × 110 kV Murska Sobota–Mačkovci (Uradni list RS, št. 51/09 in 52/11; v nadaljnjem besedilu: Uredba o DLN), v delu ki se nanaša na parcelo 1099/2 (sedaj parc. št. 1099/3), k. o. Puconci, v neskladju z Zakonom o urejanju prostora (Uradni list RS, št. [110/02](http://www.uradni-list.si/1/objava.jsp?sop=2002-01-5386), [8/03 – popr.](http://www.uradni-list.si/1/objava.jsp?sop=2003-21-0016), [58/03](http://www.uradni-list.si/1/objava.jsp?sop=2003-01-2857) – ZZK-1, [33/07](http://www.uradni-list.si/1/objava.jsp?sop=2007-01-1761) – ZPNačrt, [108/09](http://www.uradni-list.si/1/objava.jsp?sop=2009-01-4889) – ZGO-1C in [80/10](http://www.uradni-list.si/1/objava.jsp?sop=2010-01-4305) – ZUPUDPP) in tudi v nasprotju z Ustavo Republike Slovenije. Navedeni sodbi je sledila še sodba Upravnega sodišča Republike Slovenije, št. II U 486/2016-46 z dne 7. 11. 2018, s katero je bilo razveljavljeno delno gradbeno dovoljenje št. 35105-11/2014/123 z dne 28. 10. 2016 za odsek daljnovoda v obravnavnem delu. Tudi v tej sodbi je Upravno sodišče Republike Slovenije sprejelo odločitev glede neustavnosti in nezakonitosti Uredbe o DLN v delu, ki se nanaša na parcelo 1099/2 (sedaj parc. št. 1099/3), k. o. Puconci.

Zaradi navedenega in zaradi pomembnosti zagotavljanja nemotene oskrbe z električno energijo (zanesljiva oskrba prebivalstva in gospodarstva v regiji, napajanje elektrificirane železniške proge Pragersko–Hodoš) družba Elektro Maribor d. d., pristopila k ponovni umestitvi dela daljnovoda 2 × 110 kV Murska Sobota–Mačkovci in sicer od SM 16 do SM 21.

Cilj načrtovane prostorske ureditve je določiti nov potek trase daljnovoda na odseku od SM 16 do SM 21 in s tem zagotoviti izvedljivost daljnovoda v vsej njegovi dolžini, od RTP Murska Sobota do RTP Mačkovci.

Objekt, ki je zgrajen na zemljišču s parc. št. 1099/3 k. o. Puconci, je od osi daljnovoda, zgrajena na podlagi Uredbe o DLN, na manjšem delu oddaljen 14,4 m, zato je v tem delu varovalnem pasu daljnovoda.

Z novo traso daljnovoda na odseku med SM 16 in SM 21 bo zagotovljen tudi predpisan odmik daljnovoda od obstoječega objekta na zemljišču s parc. št. 1099/3 k. o. Puconci.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Načrtovana prostorska ureditev je daljnovod na odseku daljnovoda 2 × 110 kV Murska Sobota–Mačkovci, med SM 16 in SM 21, vključno z varovalnim pasom (2 × 15 m od osi daljnovoda na vsako stran) in s pripadajočimi funkcionalnimi ureditvami.

Območje predlaganih variantnih rešitev v Pobudi zajema severozahodno območje ob trasi na odseku med SM 16 in SM 21.

Variantne rešitve, predlagane v Pobudi, se med seboj razlikujejo po dolžini trase. Pri vseh gre za nadzemno izvedbo in deviacijo trase ter v zvezi s tem postavitev novih stebrov (največ 3, odvisno od variante). Pri vseh je potreben premik SM 19 v smeri proti zahodu.

Del območja predlaganih variantnih rešitev je v Mestni občini Murska Sobota, del pa v Občini Puconci.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant**

Strokovna rešitev načrtovanega daljnovoda se pridobi s primerjavo variant v študiji variant.

V Pobudi so predlagane štiri variante umestitve daljnovoda med SM 16 in SM 21, in sicer:

* po varianti 1 se steber na SM 19 odstrani, postavijo se 3 novi stebri SM 19A, SM 19B in SM 19C, situirani v radiju približno 100 m od obstoječega stebra SM 19. Dolžina nove trase je približno 195 m;
* po varianti 2 se trasa daljnovoda spremeni med SM 18 in SM 20. Stebra na SM 19 in SM 20 se odstranita, postavita se 2 nova stebra SM 19A in SM 20A. Dolžina nove trase je približno 505 m;
* po varianti 3 se trasa daljnovoda spremeni med SM 18 in SM 21. Stebra na SM 19 in SM 20 se odstranita, postavita se 2 nova stebra SM 19A in SM 20A. Dolžina nove trase je približno 900 m;
* po varianti 4 se trasa daljnovoda spremeni med SM 18 in SM 21 v varianto, ki je bila v fazi sprejemanja DLN javno razgrnjena od 1. 10. 2004 do 1. 11. 2004. Stebra na SM 19 in SM 20 se odstranita, postavita se vsaj 2 nova stebra.

1. **Odločitev o obveznosti izvedbe celovite presoje vplivov na okolje oziroma presoje sprejemljivosti ter obrazložitev razlogov, če presoja ni potrebna**

Ministrstvo za okolje in prostor je 20. 3. 2020 izdalo odločbo št. 35409-318/2019/18, v kateri je določeno, da je v postopku priprave in sprejetja DPN treba izvesti postopek celovite presoje vpliv na okolje in da presoje sprejemljivosti na varovana območja narave ni treba izvesti.

1. **Udeleženci postopka priprave in sprejetja državnega prostorskega načrta**
2. **Pobudnik** je Ministrstvo za infrastrukturo, Direktorat za energijo, Langusova ulica 4, Ljubljana (v nadaljnjem besedilu: pobudnik);
3. **Pripravljavec** je Ministrstvo za okolje in prostor, Direktorat za prostor, graditev in stanovanja, Dunajska cesta 48, 1000 Ljubljana (v nadaljnjem besedilu: pripravljavec).
4. **Investitor** je Elektro Maribor d. d., Vetrinjska ulica 2, 2000 Maribor (v nadaljnjem besedilu: investitor).
5. **Državni nosilci urejanja prostora so:**

* Ministrstvo za kmetijstvo, gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo;
* Ministrstvo za kmetijstvo, gozdarstvo in prehrano, Direktorat za hrano in ribištvo;
* Ministrstvo za okolje in prostor, Direktorat za okolje (za področja varstva okolja, za področje ohranjanja narave, ter za področje prilagajanja podnebnim spremembam);
* Ministrstvo za okolje in prostor, Direktorat za vode in investicije;
* Ministrstvo za okolje in prostor, Direkcija RS za vode;
* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za infrastrukturo, Direktorat za kopenski promet (za področji cestne infrastrukture);
* Ministrstvo za infrastrukturo, Direktorat za letalski in pomorski promet (za področji letalske infrastrukture);
* Ministrstvo za infrastrukturo, Direktorat za trajnostno mobilnost in prometno politiko;
* Ministrstvo za infrastrukturo, Direktorat za energijo (za področji energetike in rudarstva);
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za obrambo, Uprava RS za zaščito in reševanje;
* Ministrstvo za notranje zadeve, Sekretariat, Urad za logistiko (področje policije).

1. **Lokalna nosilca urejanja prostora sta:**

* Mestna občina Murska Sobota,
* Občina Puconci.

1. **Podatki in strokovne podlage za pripravo državnega prostorskega načrta**
2. **Faza študije variant in predloga najustreznejše variante***:*

* idejne rešitve,
* študija variant s predlogom najustreznejše variante,
* okoljsko poročilo, vključno s posebnimi strokovnimi podlagami za njegovo izdelavo,
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 4),
* analiza posegov na kmetijska zemljišča, ki mora za vse variante vsebovati: obseg posega glede na boniteto in na razvrstitev kmetijskih zemljišč glede na namensko in dejansko rabo prostora, prizadetost kmetijskih gospodarstev z vidika posegov na grafične enote rabe kmetijskih zemljišč (GERK in obseg posega na območje izvedenih agrarnih operacij,
* strokovna podlaga s področja upravljanja z vodami za fazo primerjave variant (v zvezi z območji, ogroženimi zaradi poplav ter z njimi povezane erozije celinskih voda in morja),
* morebitne druge strokovne podlage, potrebne za vrednotenje in primerjavo variant ter za utemeljitev najustreznejše variante.

1. **Faza** **priprave predloga državnega prostorskega načrta**:

* geodetski načrt,
* idejni projekt,
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 5 do 7 oziroma 8 do 13 na območjih registriranih arheoloških najdišč),
* analiza posegov na kmetijska zemljišča, ki mora za izbrano traso vsebovati: obseg posega glede na boniteto in na razvrstitev kmetijskih zemljišč glede na namensko in dejansko rabo prostora, prizadetost kmetijskih gospodarstev z vidika posegov na grafične enote rabe kmetijskih zemljišč (GERK) in obseg posega na območje izvedenih agrarnih operacij,
* študija z določenimi razredi poplavne nevarnosti (t.i. hidrološko-hidravlična študija),
* dopolnitev okoljskega poročila, vključno s posebnimi strokovnimi podlagami za njegovo izdelavo,
* morebitne druge strokovne podlage, potrebne za izdelavo DPN,
* predlog državnega prostorskega načrta.

1. **Obveznosti udeležencev glede zagotavljanja podatkov, strokovnih podlag in izvedbe postopka priprave državnega prostorskega načrta ter s tem povezane roke in financiranje**
2. **Pobudnik:**

* sodeluje pri objavah javnih naznanil v posameznih fazah priprave DPN;
* udeležuje se vseh sestankov v zvezi s pripravo DPN, javnih obravnav in drugih dogodkov;
* sodeluje pri pripravi dokumentacije in vseh gradiv, potrebnih za izdelavo študije variant in DPN.

1. **Pripravljavec:**

* zagotavlja preglede dokumentacije v postopku priprave DPN ter drugih morebitnih potrebnih dokumentov;
* uskladi projektne naloge za pripravo te dokumentacije z investitorjem in sodeluje pri pripravi gradiv potrebnih za izdelavo DPN;
* organizira in vodi javne obravnave v skladu z zakonom, ki ureja umeščanje prostorskih ureditve državnega pomena v prostor,
* skrbi za javne objave ključnih faz DPN,
* pripravlja gradiva za obravnavo in sprejem na Vladi Republike Slovenije.

1. **Investitor:**

* pripravi projektne naloge za dokumentacijo v postopku priprave DPN in jih pred izvedbo razpisov uskladi s pripravljavcem;
* izbere izdelovalca dokumentacije in vseh strokovnih podlag;
* naroči in zagotavlja finančna sredstva za dokumentacijo v postopku priprave DPN iz točke VII., razen predhodnih arheoloških raziskav po metodah od 5 do 7, ki se zagotovijo v skladu s točko VIII/4;
* naroči in zagotavlja finančna sredstva za morebitne druge strokovne podlage, če se v postopku priprave DPN izkaže, da je njihova izdelava potrebna in utemeljena;
* sodeluje pri pripravi vseh gradiv in dokumentacije, potrebnih za izdelavo DPN;
* skupaj z izdelovalci dokumentacije, ki jo naroča, se udeležuje vseh sestankov v zvezi s pripravo DPN ter javnih obravnav in drugih dogodkov;
* sodeluje pri pripravi dokumentacije ter gradiv za obravnavo in sprejem na Vladi Republike Slovenije.

1. **Nosilci urejanja prostora:**

Ministrstvo za kulturo, kot nosilec urejanja prostora, zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7). Če pri Ministrstvu za kulturo iz objektivnih razlogov nastopijo okoliščine, ki imajo za posledico odstopanje od terminskega plana za pripravo DPN, lahko za doseganje tega terminskega plana omenjene predhodne arheološke raziskave zagotovi investitor. Investitor ni upravičen do povračila tako nastalih stroškov, če mu Ministrstvo za kulturo pisno pojasni te razloge in je njihova objektivnost utemeljena.

1. **Roki in financiranje:**

Roki za izvedbo posameznih aktivnosti še niso določeni. Investitor Elektro Maribor, d. d., zagotovi sredstva za pripravo strokovnih podlag in dokumentacije v postopku priprave DPN. Investitor ni proračunski uporabnik in za projekt državnega prostorskega načrta za daljnovod 2 × 110 kV Murska Sobota–Mačkovci od SM 16 do SM 21 ne bo potreboval poroštev Republike Slovenije za pridobivanje kreditov.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih določa Zakon o urejanju prostora, po potrebi pa tudi dodatne aktivnosti.

Št.:

Ljubljana, dne

**JEDRO GRADIVA 2:**

**O B R A Z L O Ž I T E V**

**K sklepu o IZVEDBI DRŽAVNEGA PROSTORSKEGA NAČRTOVANJA ZA DALJNOVOD 2 × 110 KV MURSKA SOBOTA–MAČKOVCI, OD SM 16 DO SM 21**

**I. UVOD**

**Pravna podlaga za sprejem Sklepa o izvedbi državnega prostorskega načrtovanja za daljnovod** **2 × 110 kV Murska Sobota–Mačkovci, od SM 16 do SM 21 (v nadaljnjem besedilu: sklep)**

V skladu z določbami 86. člena Zakona o urejanju prostora (Uradni list RS, št. 61/17; v nadaljnjem besedilu: ZUreP-2) je na podlagi analize in osnutka sklepa usklajena in dogovorjena aktivnost, potrebna za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev. S tem povezane naloge, roki zanje in njihovo financiranje se določijo s sklepom.

Ko pripravljavec sklep uskladi s pobudnikom, ga v skladu s tretjim odstavkom 86. člena ZUreP-2 sprejme Vlada Republike Slovenije.

**II. VSEBINSKA OBRAZLOŽITEV predvidenih REŠITEV**

Pobudo za pripravo Državnega prostorskega načrta za daljnovod 2 × 110 kV Murska Sobota–Mačkovci, od SM 16 do SM 21, je oktobra 2019 podalo Ministrstvo za infrastrukturo z dopisom št. 360-129/2019/12-00931292. Na podlagi osmega odstavka 84. člena ZUreP-2 je novembra 2019 Direktorat za prostor, graditev in stanovanja pri Ministrstvu za okolje in prostor (v nadaljnjem besedilu: pripravljavec) z javnim naznanilom obvestil javnost o podani pobudi. Pobuda in javno naznanilo, z navedbo datuma in kraja posveta, sta bila med 15. 11. 2019 in 16. 12. 2019 javno objavljena v prostorsko informacijskem sistemu oz. na spletni strani Ministrstva za okolje in prostor, ter na spletni strani Občine Puconci in Mestne občine Murska Sobota. Pobuda je bila 3. 12. 2019, v prostorih Mestne občine Murska Sobota, predstavljena zainteresirani javnosti. Zabeležka predstavitve se hrani v spisu pripravljavca. Pripravljavec je od novembra 2019 do februarja 2020, v skladu z ZUreP-2, pridobil smernice pristojnih nosilcev urejanja prostora, ter odločbo Sektorja za celovito presojo vplivov na okolje, Direktorata za okolje pri Ministrstvu za okolje in prostor, št. 35409-318/2019/18, z dne 20. 3. 2020, da je treba izvesti postopek celovite presoje vplivov na okolje, brez presoje sprejemljivosti na varovani območji narave.

Sklep v skladu z drugim odstavkom 86. člena ZUreP-2 vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

**III. pojasnila v zvezi S pripravo investicijske dokumeNtacije**

Investitor Elektro Maribor d. d. ni proračunski uporabnik in za projekt državnega prostorskega načrtovanja za daljnovod 2 × 110 kV Murska Sobota–Mačkovci, od SM 16 do SM 21 ne bo potreboval poroštev Republike Slovenije za pridobitev kreditov. Sredstva za pripravo strokovnih podlag in dokumentacije, v postopku priprave državnega prostorskega načrta, zagotovi Elektro Maribor d. d..

**IV. PREDSTAVITEV PRESOJE POSLEDIC NA POSAMEZNA PODROČJA**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR. Obrazložitev je podana pod točko **7.b** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep je podlaga za pripravo študije variant in drugih strokovnih podlag ter državnega prostorskega načrta v skladu ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor v skladu s sklepom naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

Ker je investitor zavezan k uporabi predpisov s področja javnih financ, bo potrebno dokumentacijo naročil po postopkih javnega naročanja.

Predlagano gradivo ima pozitivne posledice na gospodarstvo. Ko bo daljnovod 2 × 110 kV Murska Sobota–Mačkovci od SM 16 do SM 21 v obratovanju, bo zagotovljena celovita oskrba naselij in ostalih uporabnikov, med drugim tudi železniškega prometa, z električno energijo na širšem območju Goričkega.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okoljekar vključuje tudi prostorske in varstvene vidike.

V skladu z ZUreP-2 bo v postopku priprave državnega prostorskega načrta v fazi študije variant, predlagana varianta, ki bo s prostorskega, varstvenega, tehnološkega in ekonomskega vidika ocenjena kot najbolj sprejemljiva.

V skladu z ZUreP-2 in predpisi, ki urejajo varstvo okolja, bo izveden postopek celovite presoje vplivov na okolje in ugotovljena sprejemljivost vplivov predloga najustreznejše variante in o tem pridobljena odločba.

**e) Posledice na socialno področje**

Predlagano gradivo **nima** posledicna socialno področje. Sklep je podlaga za pripravo dokumentacije v postopku priprave državnega prostorskega načrta v skladu z ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.